CELEX: 32020R1643
Language: da
Date: 2020-11-05 00:00:00
Title: Kommissionens gennemførelsesforordning (EU) 2020/1643 af 5. november 2020 om ændring af gennemførelsesforordning (EU) nr. 540/2011 for så vidt angår godkendelsesperioderne for aktivstofferne calciumphosphid, denathoniumbenzoat, haloxyfop-P, imidacloprid, pencycuron og zeta-cypermethrin (EØS-relevant tekst)

6.11.2020   
               
               
                  DA
               
               
                  Den Europæiske Unions Tidende
               
               
                  L 370/18
               
            
         KOMMISSIONENS GENNEMFØRELSESFORORDNING (EU) 2020/1643
         af 5. november 2020
         om ændring af gennemførelsesforordning (EU) nr. 540/2011 for så vidt angår godkendelsesperioderne for aktivstofferne calciumphosphid, denathoniumbenzoat, haloxyfop-P, imidacloprid, pencycuron og zeta-cypermethrin
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 17, stk. 1, og
         ud fra følgende betragtninger:
         
                     (1)
                  
                  
                     Del A i bilaget til Kommissionens gennemførelsesforordning (EU) nr. 540/2011 (2) indeholder en liste over de aktivstoffer, der betragtes som godkendt i henhold til forordning (EF) nr. 1107/2009.
                  
               
                     (2)
                  
                  
                     Godkendelsesperioderne for aktivstofferne calciumphosphid og denathoniumbenzoat blev forlænget fra den 31. august 2019 til den 31. august 2022, og godkendelsesperioden for aktivstoffet imidacloprid blev ved Kommissionens gennemførelsesforordning (EU) 2017/195 (3) forlænget fra den 31. juli 2019 til den 31. juli 2022.
                  
               
                     (3)
                  
                  
                     Godkendelsesperioden for aktivstoffet zeta-cypermethrin blev ved Kommissionens gennemførelsesforordning (EU) 2017/555 (4) forlænget fra den 30. november 2019 til den 30. november 2021.
                  
               
                     (4)
                  
                  
                     Godkendelsesperioden for aktivstoffet pencycuron blev ved Kommissionens gennemførelsesforordning (EU) 2018/1266 (5) forlænget fra den 31. maj 2021 til den 31. maj 2024.
                  
               
                     (5)
                  
                  
                     Godkendelsesperioden for aktivstoffet haloxyfop-P blev ved Kommissionens gennemførelsesforordning (EU) 2018/670 (6) forlænget fra den 31. december 2020 til den 31. december 2023.
                  
               
                     (6)
                  
                  
                     Der er i overensstemmelse med artikel 1 i Kommissionens gennemførelsesforordning (EU) nr. 844/2012 (7) indgivet ansøgninger om fornyelse af godkendelsen af de pågældende aktivstoffer. Ansøgerne har dog med hensyn til aktivstofferne calciumphosphid, denathoniumbenzoat, haloxyfop-P, imidacloprid, pencycuron og zeta-cypermethrin bekræftet, at de ikke længere støtter ansøgningen om fornyelse af godkendelse.
                  
               
                     (7)
                  
                  
                     I betragtning af formålet med artikel 17, stk. 1, i forordning (EF) nr. 1107/2009 er der ikke længere grundlag for at indrømme de forlængelser, som gennemførelsesforordning (EU) 2017/195, (EU) 2017/555, (EU) 2018/1266 og (EU) 2018/670 giver mulighed for, hvad angår disse aktivstoffer. Det bør derfor fastsættes, at godkendelserne af haloxyfop-P og pencycuron udløber på de datoer, hvor de ville udløbe uden forlængelse. For aktivstofferne calciumphosphid, denathoniumbenzoat, imidacloprid og zeta-cypermethrin var udløbsdatoerne før forlængelse fastsat i 2019. Derfor bør udløbsdatoen for disse aktivstoffer fastsættes til den tidligst mulige dato, så medlemsstaterne får tilstrækkelig tid til at tilbagekalde godkendelser af plantebeskyttelsesmidler, der indeholder disse stoffer.
                  
               
                     (8)
                  
                  
                     Gennemførelsesforordning (EU) nr. 540/2011 bør derfor ændres.
                  
               
                     (9)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Bilaget til gennemførelsesforordning (EU) nr. 540/2011 ændres i overensstemmelse med bilaget til nærværende forordning.
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 5. november 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 309 af 24.11.2009, s. 1.
         
            (2)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).
         
            (3)  Kommissionens gennemførelsesforordning (EU) 2017/195 af 3. februar 2017 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for en række aktivstoffer, der er opført i del B i bilaget til gennemførelsesforordning (EU) nr. 686/2012 (AIR IV-fornyelsesprogram) (EUT L 31 af 4.2.2017, s. 21).
         
            (4)  Kommissionens gennemførelsesforordning (EU) 2017/555 af 24. marts 2017 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for en række aktivstoffer, der er opført i del B i bilaget til gennemførelsesforordning (EU) nr. 686/2012 (AIR IV-fornyelsesprogram) (EUT L 80 af 25.3.2017, s. 1).
         
            (5)  Kommissionens gennemførelsesforordning (EU) 2018/1266 af 20. september 2018 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne 1--decanol, 6--benzyladenin, aluminiumsulfat, azadirachtin, bupirimat, carboxin, clethodim, cycloxydim, dazomet, diclofop, dithianon, dodin, fenazaquin, fluometuron, flutriafol, hexythiazox, hymexazol, indolylsmørsyre, isoxaben, svovlkalk, metaldehyd, paclobutrazol, pencycuron, sintofen, tau-fluvalinat og tebufenozid (EUT L 238 af 21.9.2018, s. 81).
         
            (6)  Kommissionens gennemførelsesforordning (EU) 2018/670 af 30. april 2018 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne bromuconazol, buprofezin, haloxyfop-P og napropamid (EUT L 113 af 3.5.2018, s. 1).
         
            (7)  Kommissionens gennemførelsesforordning (EU) nr. 844/2012 af 18. september 2012 om fastsættelse af de fornødne bestemmelser til gennemførelse af fornyelsesproceduren for aktivstoffer, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EUT L 252 af 19.9.2012, s. 26).
      
      
         
            BILAG
            I del A i bilaget til gennemførelsesforordning (EU) nr. 540/2011 foretages følgende ændringer:
            
                        1)
                     
                     
                        I sjette kolonne, »Udløbsdato for stoffets godkendelse«, i række 216 (vedrørende imidacloprid) ændres datoen til »1. december 2020«.
                     
                  
                        2)
                     
                     
                        I sjette kolonne, »Udløbsdato for stoffets godkendelse«, i række 226 (vedrørende denathoniumbenzoat) ændres datoen til »1. december 2020«.
                     
                  
                        3)
                     
                     
                        I sjette kolonne, »Udløbsdato for stoffets godkendelse«, i række 261 (vedrørende calciumphosphid) ændres datoen til »1. december 2020«.
                     
                  
                        4)
                     
                     
                        I sjette kolonne, »Udløbsdato for stoffets godkendelse«, i række 281 (vedrørende zeta-cypermethrin) ændres datoen til »1. december 2020«.
                     
                  
                        5)
                     
                     
                        I sjette kolonne, »Udløbsdato for stoffets godkendelse«, i række 309 (vedrørende haloxyfop-P) ændres datoen til »31. december 2020«.
                     
                  
                        6)
                     
                     
                        I sjette kolonne, »Udløbsdato for stoffets godkendelse«, i række 349 (vedrørende pencycuron) ændres datoen til »31. maj 2021«.